Κώστας Παπάζογλου

Ο Κώστας Παπάζογλου (1938 - 20 Νοεμβρίου 2013) ήταν Έλληνας ποδοσφαιριστής, ο οποίος σημείωσε το πρώτο τέρμα ελληνικής ομάδας σε επίσημη διεθνή διοργάνωση.

 Βιογραφικά στοιχεία 
Γεννήθηκε στον Άγιο Ιωάννη Ρέντη του Πειραιά το 1938.

Υπήρξε συμπαίκτης στην επίθεση του Ολυμπιακού με το μικρότερο αδελφό του Αριστείδη,όπως και με τον απλώς συνεπώνυμό τους Σάββα Παπάζογλου ενώ επίσης επιθετικός, αλλά στον Απόλλωνα Αθηνών αγωνιζόταν και ένας τρίτος, ο Γιώργος.

Απεβίωσε στις 20 Νοεμβρίου 2013 σε ηλικία 75 ετών."Έφυγε" ένα κομμάτι ιστορίας του Ολυμπιακού, sport-fm.gr"Έφυγε" ο Κώστας Παπάζογλου, enikos.gr

 Ποδοσφαιρική σταδιοδρομία 
Άρχισε το άθλημα από τον ΑΟ Μοσχάτου το 1954. Εντάχθηκε στον Ολυμπιακό Πειραιώς το 1957 και αγωνίστηκε ως επιθετικός (στην τότε επιθετική πεντάδα σαν μέσα δεξιά) επί 7 χρόνια."Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου", Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1, σελ. 257 Έλαβε μέρος σε 129 επίσημες αναμετρήσεις των ερυθρόλευκων και σημείωσε 47 τέρματα, αναλυτικά ως εξής:"Η ιστορία του Ολυμπιακού", ό.π, σελ. 36 και 37
 95 συμμετοχές/32 τέρματα στο πρωτάθλημα Ελλάδας
 9/2 στο πρωτάθλημα Πειραιώς
 22/12 στο κύπελλο Ελλάδας
 3/1 σε διεθνή κύπελλα της UEFA (2/1 στο Πρωταθλητριών — 1/0 στο Κυπελλούχων)"Το όνειρο της Ευρώπης", Γιώργος Παγιωτέλης-Νίκος Νικόπουλος, ειδική έκδοση περιοδ. «Οι ΠΑΓΚΟΣΜΙΟΙ», Αθήνα Οκτ. 1996, σελ. 24
και επίσης σε 118 φιλικά με εγχώρια και ξένα σωματεία σκοράροντας 73 φορές.

Η κεφαλιά με την οποία άνοιξε το σκορ στο 19' της συνάντησης πρωταθλητών Ολυμπιακού-Μίλαν 2-2 της 13 Σεπτεμβρίου 1959,"Η ιστορία του Ολυμπιακού", ό.π, σελ. 378 οδήγησε και στο παρθενικό τέρμα ελληνικής ομάδας σε οποιαδήποτε επίσημη διεθνή διοργάνωση, δηλαδή της UEFA ή του Βαλκανικού κυπέλλου συλλόγων.

Τους επόμενους συλλόγους της καριέρας του στην Α' κατηγορία αποτέλεσαν από μία αγωνιστική περίοδο οι Παναιγιάλειος και Παναθηναϊκός, όντας ένας από τους λίγους παίκτες που έχουν στελεχώσει και τους δύο "αιωνίους" αντιπάλους του ελληνικού ποδοσφαίρου.

Χρίστηκε διεθνής με την εθνική Ενόπλων κατά τη διάρκεια της στρατιωτικής θητείας του.

 Τίτλοι 
Ως ποδοσφαιριστής του Ολυμπιακού Πειραιώς"Η ιστορία του Ολυμπιακού", ό.π, σελ. 26
 2 πρωταθλήματα Ελλάδας:
 1957-58 και 1958-59
 5 κύπελλα Ελλάδας:
 1957-58, 1958-59, 1959-60, 1960-61 και 1962-63 (συμμετοχή μόνο στους τρεις ενδιάμεσους τελικούς, καθώς και του 1962 που διακόπηκε, με το 1961 να ανοίγει το σκορ)
 1 πρωτάθλημα ΕΠΣ Πειραιώς:
 1958–59 (δεν αγωνίστηκε σε κάποια αναμέτρηση για τη διοργάνωση της περιόδου 1957-58)
 1 Βαλκανικό κύπελλο συλλόγων:
 1962-63.

 Παραπομπές - σημειώσεις 

 Πηγές 
 "Η Ιστορία του Ολυμπιακού", Γιώργος Αλεξανδρής-Ηλίας Λέκκας, Εκδόσεις Γ.Χ Αλεξανδρή, Αθήνα 1996
 "Οι θρυλικές εποχές 1953-1959, 1996-2003 • Οι πρωταγωνιστές", Νίκος Δελαγραμμάτικας, Εκδόσεις Ελληνικά Γράμματα, Αθήνα 2003, ISBN 960-406-582-3
 "Θρύλος, πορεία μέσα στο χρόνο • 1925-1997, μία ιστορική αναδρομή", συλλογικό έργο, Εκδόσεις Ηλιοτρόπιο, Αθήνα 1997, ISBN 960-342-049-2
 "Χρυσός θρύλος, η ένδοξη ιστορία του Ολυμπιακού • 1925-1997, 72 χρόνια δόξας", Ηλίας Λέκκας, Εκδόσεις Art Press, Αθήνα 1997
 "Εθνική Ελλάδος • Πορεία μέσα στο χρόνο", Β. Μελέκογλου-Άγγ. Μενδρινός-Θ. Ντάβελος, Εκδόσεις Παπαζήση, Αθήνα 2001, ISBN 960-02-1082-9
 "Ολυμπιακός • Ένα αρχείο, μία ιστορία", Βασίλης Α. Καρδάσης, Εκδόσεις Μίλητος, Αθήνα 1997, ISBN 960-8460-09-3
 "Όλα για το ποδόσφαιρο '91 • Το μεγάλο αλμανάκ του ελληνικού και ξένου ποδοσφαίρου", συλλογικό έργο (δ/νση Ανδρέας Μπόμης), έκδοση περιοδ. «ΕΙΚΟΝΕΣ», Αθήνα 1991

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναιγιάλειου
Κατηγορία:Χρήση προτύπου Πληροφορίες ποδοσφαιριστή χωρίς ύψος